# Cromomicosi

La cromomicosi o cromoblastomicosi és una infecció crònica de la pell i del teixit subcutani, que afecta predominantment els membres inferiors, els braços i sobretot els peus. En la majoria dels casos és causada per fongs dematiacis (de pigmentació fosca) i parasitaris dels gèneres Fonsecaea, Phialophora i Cladosporium, endèmics de regions tropicals i subtropicals. La diagnosi de la cromoblastomicosi es basa en l'examen físic, l'estudi anatomopatològic de les lesions, la histopatologia dels teixits afectats i els resultats dels cultius microbiològics.

## Història

La primera descripció pública de la malaltia es remunta al 1914 i va fer-la el metge alemany resident al Brasil Max Rudolph. Un any després es van descriure els clàssics aspectes histològics d'aquesta micosi. Tanmateix, el 1911, Alexandre Pedroso, a Sao Paulo, ja havia observat alguns casos de lesions ulceroses i nodulars a la pell i en el peu i va anomenar aquella afecció «blastomicosi negra», però fins al 1920 no ho va publicar, amb Jose Maria Gomes. El 1915 es descriu, a Boston, un altre cas d'infecció semblant i l'agent causal és una nova espècie de fong del gènere Phialophora. El 1921, es descriu una malaltia similar a Rodèsia (avui dia Zimbàbue) que els nadius anomenaven sundo i que uns anys després l'alemany E. Nauck determina que és una micosi. El terme cromoblastomicosi el van emprar per primer cop Terra et al. el 1922. Es prefereix l'ús del terme cromomicosi sobre cromoblastomicosi perquè els organismes causals no produeixen espores (blastoespores) en la seva fase infectiva.

## Epidemiologia

La cromomicosi es troba predominantment en zones tropicals i subtropicals de sòl sec, entre els 30° de latitud Nord i els 30° de latitud Sud, amb temperatures anuals d'entre 25 i 28 °C, poca elevació del terreny (per sota dels 500 metres sobre el nivell del mar) i precipitacions atmosfèriques inferiors als 800 mil·límetres cúbics a l'any. Per això són llocs àrids amb vegetació cactàcia i ecotò espinós (xerofítica), on els habitants, jardiners i treballadors del camp solen caminar sense sabates cobertes. S'ha descrit, excepcionalment, la manipulació professional de fusta exòtica contaminada per Fonsecaea pedrosoi com origen de la malaltia. Es considera una infecció poc freqüent, comuna en adults més grans de vint anys i en menor proporció en dones i nens. Tot i que es detecta a molts països del món, entre ells la República Popular de la Xina, Taiwan, l'Índia, Madagascar, Tunísia, Indonèsia, Tailàndia i els Estats Units, la seva prevalença és considerable a Amèrica del Sud, on existeixen zones altament endèmiques. A Xile, però, aquesta malaltia és força inhabitual. L'OMS la inclou a la llista de malalties tropicals desateses. A Espanya, la incidència d'aquesta malaltia infecciosa és, ara per ara, molt baixa i quasi sempre es diagnostica en persones immunodeprimides. El primer cas autòcton espanyol de cromomicosi va ser publicat l'any 1975.

## Classificació

La cromomicosi té cinc formes clíniques principals: cromomicosi nodular o tumoral, que és la més prevalent i algunes vegades la seva singular aparença pot fer sospitar l'existència d'una neoplàsia cutània; cromomicosi berrugosa, vegetant o papil·lomatosa; cromomicosi elefantiàsica genital per estasi limfàtica; cromomicosi psoriasiforme o en placa, i cromomicosi cicatricial.

## Etiologia

La malaltia s'obté per inoculació (sòl o vegetació) traumàtica del fong a la pell o en capes més profundes. Per això és més freqüent veure les ferides eritematoses inicials a les cames, als genolls, als peus i als braços. Rarament s'observen infeccions en altres àrees del cos, com ara les aixelles el nas, el llavi, la galta o el pavelló auricular. La lesió es desenvolupa localment estenent-se per contigüitat i molt poques vegades per via limfàtica o hematògena causant lesions metastàsiques a distància del lloc d'inoculació.
Les espècies de fongs que més freqüentment causen aquestes infeccions són Fonsecaea pedrosoi, Phialophora verrucosa i Cladosporium carrionii. De vegades altres espècies també poden provocar cromomicosi, com Fonsecaea compacta, Fonsecaea monophora, Fonsecaea nubica, Fonsecaea pugnacius, Rhinocladiella cerphilum, Phialophora richardsiae, Rhinocladiella phaeophora, Rhinocladiella aquaspersa, Rhinocladiella similis, Phoma insulana, Cladosporium langeronii, Exophiala jeanselmei, Exophiala dermatitidis o Exophiala psychrophila. L'espècie Fonsecaea pugnacius té un patró infecciós únic, ja que el seu marcat neurotropisme li permet disseminar-se i arribar al cervell d'individus no immunodeficients a partir d'una cromomicosi cutània crònica. Rhinocladiella tropicalis i Cyphellophora ludoviensis són també uns fongs identificats al Brasil causants de casos de cromoblastomicosi. Ha estat publicat algun cas de cromomicosi per Kirschsteiniothelia spp. (un gènere de fongs de la classe Dothideomycetes) i de cromomicosi per Alternaria infectoria juntament amb miasi, en receptors de trasplantament de ronyó.
Se sap que certes famílies tenen una predisposició genètica a desenvolupar la infecció si són exposades al microorganisme, mentre que d'altres que no tenen aquest factor hereditari s'infecten amb menys freqüència, fins i tot en ser exposats a un igual o major nombre d'inoculacions.
Així com passa amb altres malalties micòtiques, no s'han reportat casos de transmissió d'un humà a un altre. Alguns arbusts, com el cactus al desert, tenen el fong a les seves espines, d'on és més fàcil ser contagiat. S'ha identificat la presència de Fonsecaea pedrosoi en l'escorça dels cocos de la palmera del Brasil amazònic Orbignya phalerata. Ha estat registrada la concurrència en un mateix individu de la malaltia de Jorge Lobo (o lobomicosi: una afecció crònica de la pell endèmica a àmplies zones rurals d'Amèrica Central i del Sud, causada pel fong Lacazia loboi) i cromomicosi.

## Patogènesi

Les lesions es caracteritzen per mostrar nòduls, berrugositats i atròfia cutània d'evolució crònica. Un cop inoculat el fong en el seu estat sapròfit, triga diverses setmanes o alguns mesos a aparèixer en la pell una lesió inicial en forma de placa eritematosa d'expansió centrífuga, asimptomàtica, eventualment molt extensa, i amb presència de cèl·lules muriformes i canvis d'hiperplàsia pseudoepiteliomatosa en la biòpsia, que després es torna berrugosa. Als teixits, el fong parasitari desenvolupa una estructura característica, diagnòstica i patognomònica, que reb diversos noms: cossos de Medlar, cèl·lules muriformes o cossos escleròtics de color fosc i que és una forma d'adaptació per preservar una viabilitat molt prolongada.
La lesió progressa formant un abscés amb teixit granulomatós, de superfície irregular amb hemorràgies diminutes (visibles com punts negres), a vegades ulcerat i no contagiós, molt semblant en alguns casos a les ferides del micetoma, de la tuberculosi cutània berrugosa, de la leishmaniosi o de l'esporotricosi cutània (micosi crònica produïda pel fong Sporothix schenckii). Inusualment, l'aspecte d'una cromomicosi en un trasplantat renal es pot confondre amb el d'un melanoma o el d'una infecció cutània crònica pel micobacteri Mycobacterium marinum en una persona immunocompetent amb una cromomicosi. A mesura que passen els anys, les lesions tenen tendència a la cicatrització, deixant àrees de la pell atrofiades, hipopigmentades i que poden causar deformacions irreversibles i discapacitat. Escasses vegades, una cromomicosi facial greu per Phialophora verrucosa és la causa d'una sinusitis infantil. Infeccions secundàries per bacteris acompanyen sovint la malaltia i s'han descrit casos de coexistència de lepra i cromomicosi. Les cromoblastomicosis de la còrnia, de la cavitat oral o desenvolupades sobre un empeltament de pell són molt infreqüents. En algunes ocasions, les particulars característiques de les lesions cutànies d'una infecció per l'espècie Fonsecaea monophora sòn similars de visu a les del liquen pla.
La pruïja i la intensa sensibilitat a la pressió són els símptomes característics de la cromomicosi. L'autoinoculació dels fongs induïda pel rascat afavoreix que la malaltia tingui una distribució cutània atípica. Ocasionalment, quan el curs d'aquesta infecció micòtica és de llarga durada (entre 20 i 35 anys), pot sorgir un carcinoma de cèl·lules escatoses invasiu o un carcinoma de cèl·lules escatoses sarcomatós sobre alguna de les seves lesions.

## Tractament

El tractament farmacològic de la cromomicosi és difícil degut a la diversa resposta als antifúngics dels fongs causals. Malgrat el tractament, la millora pot trigar setmanes o mesos en fer-se evident i les recurrències de la malaltia no són rares. Unes bones opcions terapèutiques poden ser l'ús combinat de crioteràpia i terbinafina per via oral, de terbinafina oral sola, d'amfotericina B i terbinafina o de itraconazole i terbinafina juntament amb resecció quirúrgica parcial de la lesió cutània i posterior empeltament dèrmic. En determinats casos, és útil l'aplicació tòpica d'imiquimod (un medicament immunomodulador), associar 5-flucitosina (un antimicòtic sintètic derivat de la pirimidina) amb itraconazole o afegir al tractament acitretina oral (un antipsoriàsic) com a fàrmac coadjuvant. Algunes cromomicosis de molt llarga evolució, refractàries a la monoteràpia amb itraconazole (un derivat triazòlic), responen bé al posaconazole i l'imiquimod emprats conjuntament.

## Referències

* ↑ Belda Junior, W; Heleno Chagas de Carvalho, C; Domingues Passero, LF «Chromoblastomycosis with 18 years of evolution» (en anglès). Int J Res Med Sci, 2023 Jul; 11 (8), pp: 3034-3038. ISSN 2320-6012. DOI: 10.18203/2320-6012.ijrms20232442 [Consulta: 6 octubre 2024].
* ↑ Sali, AP; Sahay, A «Chromoblastomycosis of the leg» (en anglès). Pol J Pathol, 2017 Set; 68 (2), pp: 182-184. ISSN 1233-9687. DOI: 10.5114/pjp.2017.69695. PMID: 29025254 [Consulta: 8 agost 2022].
* ↑ Mandal, RK; Banerjee, S; Kumar, P; Chakrabarti, I «Non-healing verrucous plaque over upper limb for 1 year in a tea garden worker» (en anglès). Dermatol Online J, 2013 Mar 15; 19 (3), pp: 12. ISSN 1087-2108. DOI: 10.5070/D346449059. PMID: 23552009 [Consulta: 10 juny 2022].
* ↑ Troncoso, A; Bava, J «Images in clinical medicine. Chromoblastomycosis» (en anglès). N Engl J Med, 2009 Nov 26; 361 (22), pp: 2165. ISSN 0028-4793. DOI: 10.1056/NEJMicm0807060. PMID: 19940301 [Consulta: 10 juny 2022].
* ↑ de Camargo Hoffmann, C; Pereira Danucalov, I; Malta Purim, KS; Queiroz-Telles, F «Infections caused by dematiaceous fungi and their anatomoclinical correlations» (en anglès). An Bras Dermatol, 2011 Gen-Feb; 86 (1), pp: 138-141. DOI: 10.1590/s0365-05962011000100021. ISSN: 1806-4841. PMID: 21437537 [Consulta: 8 setembre 2022].
* ↑ Kurien, G; Sugumar, K; Sathe, NC; Chandran, V «Chromoblastomycosis» (en anglès). StatPearls [Internet]. StatPearls Publishing LLC, 2023 Mar 1; NBK470253 (rev), pàgs: 15. PMID: 29261968 [Consulta: 12 juliol 2024].
* ↑ Cardoso do Amaral, M; dos Santos Carvalho, A; Pereira Alves, EH; Silva Nascimento, HM; Araújo Rodrigues, A; et al «Histopathological evaluation of chromoblastomycosis: A literature review» (en anglès). Res Soc Dev, 2021; 10 (6), pp: e47410616027. DOI: 10.33448/rsd-v10i6.16027. ISSN: 2525-3409 [Consulta: 14 octubre 2024].
* ↑ García Gómez, D; Durán Morera, N; Rodríguez Rodríguez, JA; Mesa Coello, L; Artiles Martínez, D «Diagnóstico etiológico y epidemiología de la cromoblastomicosis» (en castellà). Acta Méd Centro, 2022 Abr-Jun; 16 (2), pp: 272-279. ISSN: 2709-7927 [Consulta: 25 agost 2024].
* ↑ Rimet Borges, J; Medeiros Eda, YV; Ianhez, M; Garcia-Zapata, MTA «Diagnosis of chromoblastomycosis: an historical review» (en anglès). J Trop Pathol, 2022 Abr-Jun; 51 (2), pp: 97-115. DOI: 10.5216/rpt.v51i2.71026. ISSN: 1980-8178 [Consulta: 4 setembre 2022].
* 1 2 3 Krzyściak, PM; Pindycka-Piaszczyńska, M; Piaszczyński, M «Chromoblastomycosis» (en anglès). Postepy Dermatol Alergol, 2014 Oct; 31 (5), pp: 310-321. PMID: 25395928. DOI: 10.5114/pdia.2014.40949. PMC: 4221348 [Consulta: 9 juny 2024].
* 1 2 3 Burstein Alva, Z «Cromomicosis: clínica y tratamiento; situación epidemiológica en Latinoamerica» (en castellà). Rev Peru Med Exp Salud Púbica, 2004 Jul-Set; 21 (3), pp: 167-175. ISSN: 1726-4634 [Consulta: 7 agost 2024].
* ↑ Criado, PR; Sakai Valente, NY; Clivati Brandt, HR; Belda Junior, W; Halpern, I «Dermatite verrucosa de Pedroso e Gomes (Cromomicose): 90 anos depois, ainda entre nós» (en portuguès). An Bras Dermatol, 2010 Feb; 85 (1), pp: 104-105. ISSN 1806-4841. DOI: 10.1590/S0365-05962010000100018. PMID: 20464098 [Consulta: 8 agost 2024].
* ↑ Cardoso de Brito, A; Semblano Bittencourt, MJ «Chromoblastomycosis: an etiological, epidemiological, clinical, diagnostic, and treatment update» (en anglès). An Bras Dermatol, 2018 Jul-Ag; 93 (4), pp: 495-506. PMID: 30066754. DOI: 10.1590/abd1806-4841.20187321. PMC: 6063100 [Consulta: 5 octubre 2024].
* ↑ Canela, VA; Legan, C «An Urban Case of Chromoblastomycosis in the United States» (en anglès). Cureus, 2021 Feb 4; 13 (2), pp: e13136. PMID: 33564561. DOI: 10.7759/cureus.13136. PMC: 7863019 [Consulta: 20 juny 2024].
* ↑ Bin Yap, FB «Chromoblastomycosis» (en anglès). Int J Infect Dis, 2010 Jun; 14 (6), pp: e543-e544. ISSN 1878-3511. DOI: 10.1016/j.ijid.2009.07.005. PMID: 19889559 [Consulta: 20 juny 2024].
* ↑ Menezes, N; Varela, P; Furtado, A; Couceiro, A; Calheiros, I; et al «Chromoblastomycosis associated with Fonsecaea pedrosoi in a carpenter handling exotic woods» (en anglès). Dermatol Online J, 2008 Feb 28; 14 (2), pp: 9. DOI: 10.5070/D34tb1r39j. ISSN: 1087-2108. PMID: 18700112 [Consulta: 4 setembre 2022].
* ↑ Yang, YP; Li, W; Huang, WM; Zhou, Y; Fan, YM «Chromoblastomycosis caused by Fonsecaea: clinicopathology, susceptibility and molecular identification of seven consecutive cases in Southern China» (en anglès). Clin Microbiol Infect, 2013 Nov; 19 (11), pp: 1023-1028. ISSN 1469-0691. DOI: 10.1111/1469-0691.12067. PMID: 23153454 [Consulta: 28 juny 2024].
* ↑ Yang, CS; Chen, CB; Lee, YY; Yang, CH; Chang, YC; Chung, WH; et al «Chromoblastomycosis in Taiwan: A report of 30 cases and a review of the literature» (en anglès). Med Mycol, 2018 Jun 1; 56 (4), pp: 395-405. ISSN 1460-2709. DOI: 10.1093/mmy/myx075. PMID: 29087525 [Consulta: 21 setembre 2024].
* ↑ Agarwal, R; Singh, G; Ghosh, A; Verma, KK; et al «Chromoblastomycosis in India: Review of 169 cases» (en anglès). PLoS Negl Trop Dis, 2017 Ag 3; 11 (8), pp: e0005534. PMID: 28771470. DOI: 10.1371/journal.pntd.0005534. PMC: 5542425 [Consulta: 22 juliol 2024].
* ↑ Rasamoelina, T; Maubon, D; Andrianarison, M; Ranaivo, I; Sendrasoa, F; Rakotozandrindrainy, N; et al «Endemic Chromoblastomycosis Caused Predominantly by Fonsecaea nubica, Madagascar» (en anglès). Emerg Infect Dis, 2020 Jun; 26 (6), pp: 1201-1211. PMID: 32441639. DOI: 10.3201/eid2606.191498. PMC: 7258462 [Consulta: 21 setembre 2024].
* ↑ Fenniche, S; Zaraa, I; Benmously, R; Marrak, H; Debbiche, A; et al «Chromomycosis: a new Tunisian case report» (en anglès). Int J Infect Dis, 2005 Set; 9 (5), pp: 288-289. ISSN 1878-3511. DOI: 10.1016/j.ijid.2004.10.005. PMID: 16098783 [Consulta: 21 setembre 2024].
* ↑ Khairani, FA; Pamela, RD «A Rare Case of Chromoblastomycosis Resembling Keloid in an Indonesian Child» (en anglès). Cureus, 2021 Oct 5; 13 (10), pp: e18490. PMID: 34754651. DOI: 10.7759/cureus.18490. PMC: 8567206 [Consulta: 21 setembre 2024].
* ↑ McDaniel, P; Walsh, DS «Chromoblastomycosis in Western Thailand» (en anglès). Am J Trop Med Hyg, 2010 Set; 83 (3), pp: 448. PMID: 20810801. DOI: 10.4269/ajtmh.2010.10-0210. PMC: 2929032 [Consulta: 21 setembre 2024].
* ↑ Dokic, Y; Verstovsek, G; Rosen, T «Chromoblastomycosis Presenting as a Solitary Lesion in a Non-endemic Region» (en anglès). Cureus, 2023 Des 1; 15 (12), pp: e49791. PMID: 38164315. DOI: 10.7759/cureus.49791. PMC: 10758271 [Consulta: 16 juny 2024].
* ↑ de Castro Lima Santos, DW; Pedrozo e Silva de Azevedo, CDM; Aparecida Vicente, V; Queiroz-Telles, F; Messias Rodrigues, A; Sybren de Hoog, G; et al «The global burden of chromoblastomycosis» (en anglès). PLoS Negl Trop Dis, 2021 Ag 12; 15 (8), pp: e0009611. PMID: 34383752. DOI: 10.1371/journal.pntd.0009611. PMC: 8360387 [Consulta: 8 agost 2022].
* ↑ Jahr, C; Peruilh, L; Jiménez, M; Bobadilla, F; Segovia, L «Cromoblastomicosis. Primer caso alóctono tratado en Chile» (en castellà). Rev Chilena Infectol, 2022 Jun; 39 (3), pp: 349-353. ISSN 0717-6341. DOI: 10.4067/s0716-10182022000200349. PMID: 36156698 [Consulta: 22 octubre 2022].
* ↑ Queiroz-Telles, F «Chromoblastomycosis: a neglected tropical disease» (en anglès). Rev Inst Med Trop Sao Paulo, 2015 Set; 57 (Supl 19), pp: 46-50. PMID: 26465369. DOI: 10.1590/S0036-46652015000700009. PMC: 4711190 [Consulta: 8 agost 2022].
* ↑ Abadías-Granado, I; Gómez-Mateo, MC; Stchigel, AM; López, C «Chromoblastomycosis due to Cladophialophora immunda: An emerging pathogen in immunocompromised patients?» (en anglès). Enferm Infecc Microbiol Clin (Engl Ed), 2023 Gen; 41 (1), pp: 51-53. PMID: 36443189. DOI: 10.1016/j.eimce.2022.11.006. ISSN: 2529-993X [Consulta: 10 juny 2024].
* ↑ Pereiro Miguens, M «¿Existe la cromomicosis en España?» (en castellà). Med Cutan Ibero Lat Am, 1975; 3 (6), pp: 443-446. ISSN 0210-5187. PMID: 1241702 [Consulta: 10 juny 2024].
* ↑ Ventura-Flores, R; Failoc-Rojas, V; Silva-Díaz, H «Cromoblastomicosis: características clínicas y microbiológicas de una enfermedad desatendida» (en castellà). Rev Chilena Infectol, 2017 Ag; 34 (4), pp: 404-407. ISSN 0716-1018. DOI: 10.4067/s0716-10182017000400404 [Consulta: 7 agost 2024].
* ↑ Jayasree, P; Malakar, S; Raja, H; Nair, NG «Dermoscopic features in nodular chromoblastomycosis» (en anglès). Int J Dermatol, 2018 Des 18; 58 (5), pp: e107-e109. ISSN 1365-4632. DOI: 10.1111/ijd.14344. PMID: 30565211 [Consulta: 8 agost 2022].
* ↑ Jakopp, B; Stamm, B; Eyer, D; Conen, A «Hidden under a Cauliflower-Like Skin Tumor: Chromoblastomycosis» (en anglès). Case Rep Infect Dis, 2013 Jun 30; 2013, pp: 450153. DOI: 10.1155/2013/450153. PMC: 3705846. PMID: 23864969 [Consulta: 4 setembre 2022].
* ↑ Carcamo, PM; Schwalb, A; Seas, C «Chromoblastomycosis: A Case of a Verrucous Plaque from the Tropics» (en anglès). Am J Trop Med Hyg, 2020 Ag; 103 (2), pp: 547-548. DOI: 10.4269/ajtmh.20-0243. PMC: 7410413. PMID: 32758344 [Consulta: 24 juny 2024].
* ↑ Sharma, N; Marfatia, YS «Genital elephantiasis as a complication of chromoblastomycosis: A diagnosis overlooked» (en anglès). Indian J Sex Transm Dis AIDS, 2009 Gen; 30 (1), pp: 43-45. PMID: 21938115. DOI: 10.4103/0253-7184.55486. PMC: 3168040 [Consulta: 8 agost 2022].
* ↑ Narayan, RV; Kamat, D; Kumaran, MS «Long-Standing Psoriasiform Plaque over the Leg» (en anglès). Indian Dermatol Online J, 2022 Gen 24; 13 (1), pp: 161-162. PMID: 35198497. DOI: 10.4103/idoj.IDOJ_74_21. PMC: 8809150 [Consulta: 10 agost 2022].
* ↑ Simarro Rios, JE; Bonfim de Paiva, C; Moura de Paula, G; Ribeiro Borges Figueiredo, W; et al «Chromomycosis, an unusual cause of cicatricial ectropion: a case report» (en anglès). Arq Bras Oftalmol, 2017 Gen-Feb; 80 (1), pp: 46-48. ISSN 1678-2925. DOI: 10.5935/0004-2749.20170012. PMID: 28380102 [Consulta: 18 agost 2022].
* ↑ Ferreira Voidaleski, M; Rodrigues Gomes, R; Pedrozo e Silva de Azevedo, CDM; Jacomel Favoreto de Souza Lima, B; Costa, FDM; Bombassaro, A; Fornari, G; et al «Environmental Screening of Fonsecaea Agents of Chromoblastomycosis Using Rolling Circle Amplification» (en anglès). J Fungi (Basel), 2020 Nov 17; 6 (4), pp: 290. PMID: 33212756. DOI: 10.3390/jof6040290. PMC: 7712894 [Consulta: 8 agost 2022].
* ↑ Lana Conceição e Silva Baka, J; Giraldelli, G; Reis Bernardes-Engemann, A; Barcaui, CP; Orofino-Costa, R «Urban chromoblastomycosis: a diagnosis that should not be neglected» (en anglès). An Bras Dermatol, 2023 Maig-Jun; 98 (3), pp: 422-425. PMID: 36746731. DOI: 10.1016/j.abd.2022.01.013. PMC: 10173060 [Consulta: 30 juliol 2024].
* ↑ Queiroz-Telles, F; Castro Lima Santos, DW; Guedes Salgado, C; Vicente, VA; Bonifaz, A; Roilides, E; Xi, L; Pedrozo e Silva de Azevedo, CM; Batista da Silva, M; et al «Chromoblastomycosis» (en anglès). Clin Microbiol Rev, 2017 Gen; 30 (1), pp: 233-276. PMID: 27856522. DOI: 10.1128/CMR.00032-16. PMC: 5217794 [Consulta: 8 juny 2024].
* ↑ Krishna, S; Shenoy, MM; Pinto, M; Saxena, V «Two cases of axillary chromoblastomycosis» (en anglès). Indian J Dermatol Venereol Leprol, 2016 Jul-Ag; 82 (4), pp: 455-456. ISSN 0973-3922. DOI: 10.4103/0378-6323.174415. PMID: 27279319 [Consulta: 23 agost 2022].
* ↑ Penjor, D; Khizuan, AK; Chong, AW; Wong, KT «A case of nasal chromoblastomycosis causing epistaxis» (en anglès). J Laryngol Otol, 2014 Des; 128 (12), pp: 1117-1119. DOI: 10.1017/S0022215114002655. ISSN: 0022-2151. PMID: 25382114 [Consulta: 9 octubre 2022].
* ↑ Panicker, NK; Chandanwale, SS; Sharma, YK; Chaudhari, US; Mehta, GV «Chromoblastomycosis: Report of two cases on face from urban industrial area» (en anglès). Indian Dermatol Online J, 2013 Oct; 4 (4), pp: 371-373. DOI: 10.4103/2229-5178.120652. PMC: 3853916. PMID: 24350031 [Consulta: 6 agost 2024].
* ↑ Martínez-Méndez, D; Humbría-García, L; Semprún-Hernández, N; Hernández-Valles, R «Auricular Chromoblastomycosis: an atypical presentation case and review of literature» (en anglès). Rev Soc Ven Microbiol, 2017 Jun; 37 (1), pp: 34-36. ISSN: 1315-2556 [Consulta: 9 octubre 2022].
* ↑ Srinivas, SM; Gowda, VK; Mahantesh, S; Mannapur, R; Shivappa, SK «Chromoblastomycosis Associated with Bone and Central Nervous Involvement System in an Immunocompetent Child Caused by Exophiala Spinifera» (en anglès). Indian J Dermatol, 2016 Maig-Jun; 61 (3), pp: 324-328. PMID: 27293256. DOI: 10.4103/0019-5154.182425. PMC: 4885188 [Consulta: 14 agost 2022].
* ↑ Khan, S; Kumar, A; Vinod, V; Prabhakar, V; Eapen, M; Thomas, J; et al «Chromoblastomycosis due to Fonsecaea pedrosoi: an old wine in a rare bottle» (en anglès). J Infect Dev Ctries, 2015 Mar 15; 9 (3), pp: 325-329. ISSN 1972-2680. DOI: 10.3855/jidc.5312. PMID: 25771474 [Consulta: 8 agost 2022].
* ↑ Brenes, H; Herrera, ML; Ávila-Aguero, ML «Chromoblastomycosis Caused by Phialophora verrucosa in a Costa Rican Child with Skin Sequelae due to Snake Bite» (en anglès). Cureus, 2018 Nov 12; 10 (11), pp: e3574. PMID: 30656078. DOI: 10.7759/cureus.3574. PMC: 6333267 [Consulta: 17 juny 2024].
* ↑ Namratha, N; Nadgir, S; Kale, M; Rathod, R «Chromoblastomycosis due to Cladosporium carrionii» (en anglès). J Lab Physicians, 2010 Gen; 2 (1), pp: 47-48. PMID: 21814409. DOI: 10.4103/0974-2727.66704. PMC: 3147088 [Consulta: 18 agost 2022].
* ↑ Shen, Y; Jiang, B; Zhang, H; Feng, J; Hua, H «Combination therapy for an elderly patient with chromoblastomycosis caused by Fonsecaea monophora: a case report» (en anglès). Ann Transl Med, 2022 Gen; 10 (2), pp: 114. PMID: 35282094. DOI: 10.21037/atm-21-6119. PMC: 8848360 [Consulta: 22 juliol 2024].
* ↑ Najafzadeh, MJ; Sun, J; Aprecida Vicente, V; Xi, L; et al «Fonsecaea nubica sp. nov, a new agent of human chromoblastomycosis revealed using molecular data» (en anglès). Med Mycol, 2010 Set; 48 (6), pp: 800-806. ISSN 1460-2709. DOI: 10.3109/13693780903503081. PMID: 20302550 [Consulta: 17 agost 2022].
* ↑ Pedrozo e Silva de Azevedo; CDM; Gomes, RR; Aparecida Vicente, V; de Castro Lima Santos, DW; Marques, SG; et al «Fonsecaea pugnacius, a Novel Agent of Disseminated Chromoblastomycosis» (en anglès). J Clin Microbiol, 2015 Ag; 53 (8), pp: 2674-2685. PMID: 26085610. DOI: 10.1128/JCM.00637-15. PMC: 4508443 [Consulta: 10 agost 2022].
* ↑ Son, YM; Kang, HK; Na, SY; Lee, HY; Baek, JO; et al «Chromoblastomycosis Caused by Phialophora richardsiae» (en anglès). Ann Dermatol, 2010 Ag; 22 (3), pp: 362-366. PMID: 20711281. DOI: 10.5021/ad.2010.22.3.362. PMC: 2917698 [Consulta: 16 juny 2024].
* ↑ Kampirapap, K; Reangchainam, S; Ornpaew, P; Tresukosol, P «Chromoblastomycosis masquerading as dermatophytosis, with the description of a new opportunistic species» (en anglès). Southeast Asian J Trop Med Public Health, 2015 Gen; 46 (1), pp: 105-109. ISSN 2697-5718. PMID: 26513911 [Consulta: 27 setembre 2024].
* ↑ Badali, H; Bonifaz, A; Barrón-Tapia, T; Vázquez-González, D; Estrada-Aguilar, L; Cavalcante Oliveira, NM; et al «Rhinocladiella aquaspersa, proven agent of verrucous skin infection and a novel type of chromoblastomycosis» (en anglès). Med Mycol, 2010 Ag; 48 (5), pp: 696-703. ISSN 1460-2709. DOI: 10.3109/13693780903471073. PMID: 20055741 [Consulta: 8 agost 2022].
* ↑ Heidrich, D; González, GM; Pagani, DM; Ramírez-Castrillón, M; Scroferneker, ML «Chromoblastomycosis caused by Rhinocladiella similis: Case report» (en anglès). Med Mycol Case Rep, 2017 Abr 7; 16, pp: 25-27. PMID: 28458993. DOI: 10.1016/j.mmcr.2017.04.002. PMC: 5397130 [Consulta: 14 agost 2022].
* ↑ Hernández-Hernández, F; Vargas-Arzola, J; Ríos-Cruz, OP; Córdova-Martínez, E; Manzano-Gayosso, P; Segura-Salvador, A «Primer caso de cromoblastomicosis causado por Phoma insulana» (en castellà). Enferm Infecc Microbiol Clin, 2018 Feb; 36 (2), pp: 95-99. ISSN 2529-993X. DOI: 10.1016/j.eimc.2016.08.005. PMID: 27726899 [Consulta: 8 agost 2022].
* ↑ Torres-Guerrero, E; Arenas, R; Hernández Castro, R «Chromoblastomycosis due to Cladosporium langeronii. Molecular diagnosis of an agent previously diagnosed as Fonsecaea pedrosoi» (en anglès). An Bras Dermatol, 2018 Jun; 93 (3), pp: 475-476. PMID: 29924243. DOI: 10.1590/abd1806-4841.20187644. PMC: 6001112 [Consulta: 8 agost 2022].
* ↑ Prasad, AK; Gandhi, S; Thakur, BK; Lyngdoh, WV «Exophiala jeanselmei as a Rare Cause of Chromoblastomycosis in India: A Case Report» (en anglès). Int J Med Public Health, 2021 Jul-Set; 11 (3), pp: 164-167. DOI: 10.5530/ijmedph.2021.3.30. ISSN: 2230-8598 [Consulta: 4 setembre 2022].
* ↑ Kirchhoff, L; Olsowski, M; Rath, PM; Steinmann, J «Exophiala dermatitidis: Key issues of an opportunistic fungal pathogen» (en anglès). Virulence, 2019 Des; 10 (1), pp: 984-998. PMID: 30887863. DOI: 10.1080/21505594.2019.1596504. PMC: 8647849 [Consulta: 15 juny 2024].
* ↑ Garzon, LM; Rueda, LJ; Celis, AM; Cardenas, M; Guevara-Suarez, M «Exophiala psychrophila: A new agent of chromoblastomycosis» (en anglès). Med Mycol Case Rep, 2018 Oct 25; 23, pp: 31-33. PMID: 30533349. DOI: 10.1016/j.mmcr.2018.10.001. PMC: 6263014 [Consulta: 8 agost 2022].
* ↑ Bombassaro, A; Schneider, GX; Costa, FF; Leão, ACR; Soley, BS; Medeiros, F; da Silva, NM; Lima, BJFS; Castro, RJA; Bocca, AL; Baura, VA; Balsanelli, E; et al «Genomics and Virulence of Fonsecaea pugnacius, Agent of Disseminated Chromoblastomycosis» (en anglès). Front Genet, 2020 Ag 4; 11, pp: 822. PMID: 32849816. DOI: 10.3389/fgene.2020.00822. PMC: 7417343 [Consulta: 10 juny 2024].
* ↑ Rodrigues Gomes, R; Vicente, VA; Pedrozo e Silva de Azevedo, CM; Guedes Salgado, C; Queiroz-Telles, F; Garcia Marques, S; et al «Molecular Epidemiology of Agents of Human Chromoblastomycosis in Brazil with the Description of Two Novel Species» (en anglès). J Fungi (Basel), 2016 Nov 28; 10 (11), pp: e0005102. PMID: 27893750. DOI: 10.1371/journal.pntd.0005102. PMC: 5125572 [Consulta: 23 setembre 2024].
* ↑ Guegan, H; Cailleaux, M; Le Gall, F; Robert-Gangneux, F; Gangneux, JP «Chromoblastomycosis Due to a Never-before-Seen Dematiaceous Fungus in a Kidney Transplant Patient» (en anglès). Microorganisms, 2021 Oct 13; 9 (10), pp: 2139. PMID: 34683460. DOI: 10.3390/microorganisms9102139. PMC: 8536985 [Consulta: 18 juliol 2024].
* ↑ Mahmoudi, H; Ramezanalipour, Z; Khansari, M; Meijer, EFJ; Mahmoudi, S; Spruijtenburg, B; et al «Chromoblastomycosis caused by Alternaria infectoria, concurrent with myiasis, in a recipient of a kidney transplant: a compelling case report» (en anglès). Front Med (Lausanne), 2024 Jul 16; 11, pp: 1-7. ISSN 2296-858X. DOI: 10.3389/fmed.2024.1396224 [Consulta: 18 juliol 2024].
* ↑ Huang, C; Deng, W; Zhang, Y; Zhang, K; Ma, Y; Song, Y; Wan, Z; et al «CARD9 deficiency predisposing chromoblastomycosis: A case report and comparative transcriptome study» (en anglès). Front Immunol, 2022 Set 9; 13, pp: 984093. PMID: 36159827. DOI: 10.3389/fimmu.2022.984093. PMC: 9500462 [Consulta: 8 juny 2024].
* ↑ Garcia Marques, S; Pedroso Silva, CM; Saldanha, PC; Rezende, MA; et al «Isolation of Fonsecaea pedrosoi from the shell of the babassu coconut (Orbignya phalerata Martius) in the Amazon region of Maranhão Brazil» (en anglès). Nihon Ishinkin Gakkai Zasshi, 2006; 47 (4), pp: 305-311. ISSN 1882-0476. DOI: 10.3314/jjmm.47.305. PMID: 17086164 [Consulta: 8 agost 2024].
* ↑ Albuquerque Francesconi, V; Klein, AP; Botelho Gualda Santos, AP; Ramasawmy, R; Francesconi, F «Lobomycosis: epidemiology, clinical presentation, and management options» (en anglès). Ther Clin Risk Manag, 2014 Oct 9; 10, pp: 851-860. DOI: 10.2147/TCRM.S46251. PMC: 4199563. PMID: 25328400 [Consulta: 28 setembre 2022].
* ↑ da Costa, MM; Marques da Silva, SH; Almeida, HJR; Oliveira, C; et al «An Unusual Association between Chromoblastomycosis and Jorge Lobo's Disease in the Same Patient from the Amazon Region» (en anglès). Am J Agri & Biol Sci, 2008 Set 30; 3 (3), pp: 575-578. DOI: 10.3844/ajabssp.2008.575.578. ISSN: 1557-4997 [Consulta: 28 setembre 2022].
* ↑ Chauhan, P; Jindal, R; Shirazi, N «Dermoscopy of Chromoblastomycosis» (en anglès). Indian Dermatol Online J, 2019 Nov 1; 10 (6), pp: 759-760. DOI: 10.4103/idoj.IDOJ_213_18. PMC: 6859775. PMID: 31807473 [Consulta: 8 juny 2024].
* ↑ Matos Gomes, N; Costa Bastos, T; Santana Cruz, K; Francesconi, F «Chromoblastomycosis: an exuberant case» (en anglès). An Bras Dermatol, 2014 Mar-Abr; 89 (2), pp: 351-352. DOI: 10.1590/abd1806-4841.20142621. PMC: 4008075. PMID: 24770521 [Consulta: 4 setembre 2022].
* ↑ Arguello-Guerra, L; Gatica-Torres, M; Dominguez-Cherit, J «Chromomycosis» (en anglès). BMJ Case Rep, 2016 Maig 20; 2016, pp: bcr2016215391. DOI: 10.1136/bcr-2016-215391. PMC: 4885457. PMID: 27207987 [Consulta: 12 novembre 2022].
* ↑ Bhattacharjee, R; Narang, T; Chatterjee, D «Cutaneous Chromoblastomycosis: A Prototypal Case» (en anglès). J Cutan Med Surg, 2019 Gen-Feb; 23 (1), pp: 98. DOI: 10.1177/1203475418789029. ISSN: 1203-4754. PMID: 30789034 [Consulta: 21 setembre 2024].
* ↑ Lokuhetty, MDS; Alahakoon, VS; Kularatne, BDMU; De Silva, MVC «Ziehl-Neelsen and Wade-Fite stains to demonstrate Medlar bodies of chromoblastomycosis» (en anglès). J Cutan Pathol, 2007 Gen; 34 (1), pp: 71-72. DOI: 10.1111/j.1600-0560.2006.00572.x. ISSN: 0303-6987. PMID: 17214859 [Consulta: 8 setembre 2022].
* ↑ Rosen, T; Overholt, M «Persistent viability of the Medlar body» (en anglès). Int J Dermatol, 1996 Feb; 35 (2), pp: 96-98. DOI: 10.1111/j.1365-4362.1996.tb03269.x. ISSN: 0011-9059. PMID: 8850035 [Consulta: 4 setembre 2022].
* ↑ Dhar, S; Gupta, D; Malakar, R; Dhar, S «A Rare Case of Chromoblastomycosis Presenting as a Primary Ulcer» (en anglès). Indian J Dermatol, 2022 Set-Oct; 67 (5), pp: 560-562. PMID: 36865880. DOI: 10.4103/ijd.ijd_1083_21. PMC: 9971780 [Consulta: 6 agost 2024].
* ↑ Bienvenu, AL; Picot, S «Mycetoma and Chromoblastomycosis: Perspective for Diagnosis Improvement Using Biomarkers» (en anglès). Molecules, 2020 Jun 2; 25 (11), pp: 2594. PMID: 32498471. DOI: 10.3390/molecules25112594. PMC: 7321093 [Consulta: 7 juny 2024].
* ↑ Septiafni, K; Pamudji, R; Rusmawardiana, R; Argentina, F «Tuberculosis verrucous cutis mimicking chromoblastomycosis: A case report and diagnostic challenges» (en anglès). Int J Mycobacteriol, 2022 Abr-Jun; 11 (2), pp: 208-210. ISSN 2212-5531. DOI: 10.4103/ijmy.ijmy_57_22. PMID: 5775556 [Consulta: 8 juny 2024].
* ↑ Verma, S; Verma, GK; Singh, G; Kanga, A; et al «Facial chromoblastomycosis in sub-Himalayan region misdiagnosed as cutaneous leishmaniasis: brief report and review of Indian literature» (en anglès). Dermatol Online J, 2012 Oct 15; 18 (10), pp: 3. ISSN 1087-2108. DOI: 10.5070/D39s79447x. PMID: 23122010 [Consulta: 21 juny 2024].
* ↑ Orofino-Costa, R; Marques de Macedo, P; Messias Rodrigues, A; Bernardes-Engemann, AR «Sporotrichosis: an update on epidemiology, etiopathogenesis, laboratory and clinical therapeutics» (en anglès). An Bras Dermatol, 2017 Set-Oct; 92 (5), pp: 606-620. PMID: 29166494. DOI: 10.1590/abd1806-4841.2017279. PMC: 5674690 [Consulta: 8 agost 2022].
* ↑ Kim, JSTW; Santos, FGD, Enokihara, MMSES, Hirata, SH; et al «Cutaneous chromoblastomycosis mimicking melanoma in a renal transplant recipient» (en anglès). Med Mycol Case Rep, 2022 Nov 2; 38, pp: 41-43. PMID: 36393996. DOI: 10.1016/j.mmcr.2022.10.003. PMC: 9647092 [Consulta: 10 juny 2024].
* ↑ Bezerra, GH; Padilha Honório, ML; Lira da Camara Costa, V; Teixeira Vechi, H; et al «Mycobacterium marinum infection simulating chromomycosis: a case report» (en anglès). Rev Inst Med Trop Sao Paulo, 2020 Nov 27; 62, pp: e95. PMID: 33263701. DOI: 10.1590/S1678-9946202062095. PMC: 7694539 [Consulta: 15 juny 2024].
* ↑ Solórzano, S; García, R; Hernández-Córdova, G «Cromomicosis: reporte de un caso incapacitante» (en castellà). Rev Peru Med Exp Salud Publica, 2011 Jul-Set; 28 (3), pp: 552-555. ISSN 1726-4642. DOI: 10.1590/s1726-46342011000300023. PMID: 22086640 [Consulta: 9 juny 2024].
* ↑ Hofmann, H; Choi, SM; Wilsmann-Theis, D; Horré, R; et al «Invasive chromoblastomycosis and sinusitis due to Phialophora verrucosa in a child from northern Africa» (en anglès). Mycoses, 2005 Nov; 48 (6), pp: 456-461. ISSN 0933-7407. DOI: 10.1111/j.1439-0507.2005.01150.x. PMID: 16262887 [Consulta: 21 setembre 2024].
* ↑ Guevara, A; Aparecida Vicente, V; Jacomel Favoreto de Souza Lima, B; Ferreira Nery, A; Hagen, F; Hahn, RC «Chromoblastomycosis-Leprosy Co-Infection in Central West Brazil. Presentation of Three Cases and Literature Review» (en anglès). Mycopathologia, 2022 Ag; 187 (4), pp: 363-374. PMID: 35764905. DOI: 10.1007/s11046-022-00646-5. PMC: 9325793 [Consulta: 8 agost 2022].
* ↑ Chaidaroon, W; Tananuvat, N; Chavengsaksongkram, P; Vanittanakom, N «Corneal Chromoblastomycosis Caused by Fonsecaea pedrosoi» (en anglès). Case Rep Ophthalmol, 2015 Feb 27; 6 (1), pp: 82-87. PMID: 25873892. DOI: 10.1159/000380759. PMC: 4376933 [Consulta: 24 juny 2024].
* ↑ Fatemi MJ; Bateni, H «Oral chromoblastomycosis: a case report» (en anglès). Iran J Microbiol, 2012 Mar; 4 (1), pp: 40-43. ISSN 2008-3289. PMC: 3391560. PMID: 22783460 [Consulta: 10 agost 2022].
* ↑ Roy, P; Prasanna,S; Laxmikant, DV; Chaudhari, CN «Chromoblastomycosis caused by Cladophialophora carrionii in a skin graft recipient» (en anglès). Med J Armed Forces India, 2016 Oct; 72 (4), pp: 389-392. PMID: 27843190. DOI: 10.1016/j.mjafi.2015.08.003. PMC: 5099432 [Consulta: 24 juny 2024].
* ↑ Oprea, Y; Stringer, T; Mattis, D; Amin, B; Mann, R «Chromoblastomycosis Caused by Fonsecaea monophora Mimicking Lichen Planus» (en anglès). Cureus, 2024 Feb 8; 16 (2), pp: e53863. PMID: 38465023. DOI: 10.7759/cureus.53863. PMC: 10924668 [Consulta: 12 juliol 2024].
* ↑ Rout, AN; Sahu, K; Sirka, CS «Chromoblastomycosis with a sporotrichoid distribution» (en anglès). Indian J Dermatol Venereol Leprol, 2019 Set-Oct; 85 (5), pp: 506-508. ISSN 0973-3922. DOI: 10.4103/ijdvl.IJDVL_16_19. PMID: 31368452 [Consulta: 7 juliol 2024].
* ↑ Jamil, A; Lee, YY; Thevarajah, S «Invasive squamous cell carcinoma arising from chromoblastomycosis» (en anglès). Med Mycol, 2012 Gen; 50 (1), pp: 99-102. ISSN 1460-2709. DOI: 10.3109/13693786.2011.571295. PMID: 21449695 [Consulta: 10 agost 2022].
* ↑ Belda Junior, W; Criado, PR; Casteleti, P; Domingues Passero, LF «Chromoblastomycosis evolving to sarcomatoid squamous cell carcinoma: A case report» (en anglès). Dermatol Reports, 2021 Ag 5; 13 (2), pp: 9009. PMID: 34497696. DOI: 10.4081/dr.2021.9009. PMC: 8404429 [Consulta: 30 juliol 2024].
* ↑ Domingues Passero, LF; Novais Cavallone, I; Belda Junior, W «Reviewing the Etiologic Agents, Microbe-Host Relationship, Immune Response, Diagnosis, and Treatment in Chromoblastomycosis» (en anglès). J Immunol Res, 2021 Nov 1; 2021, pp: 9742832. PMID: 34761009. DOI: 10.1155/2021/9742832. PMC: 8575639 [Consulta: 4 agost 2024].
* ↑ Queiroz-Telles, F; de Castro Lima Santos, DW «Challenges in the therapy of chromoblastomycosis» (en anglès). Mycopathologia, 2013 Jun; 175 (5-6), pp: 477-488. ISSN 0301-486X. DOI: 10.1007/s11046-013-9648-x. PMID: 23636730 [Consulta: 6 agost 2024].
* ↑ Bassas-Vila, J; Fuente, MJ; Guinovart, R; Ferrándiz, C «Cromomicosis. Respuesta al tratamiento combinado con crioterapia y terbinafina» (en castellà). Actas Dermosifiliogr, 2014 Mar; 105 (2), pp: 196-198. ISSN 1578-2190. DOI: 10.1016/j.ad.2013.02.008. PMID: 23622933 [Consulta: 4 agost 2024].
* ↑ Abraham, TS; Manjunatha, P «Case Report - A Case of Chromoblastomycosis Effectively Treated with Oral Terbinafine» (en anglès). Int J Health Sci Res, 2022 Jun; 12 (6), pp: 270-273. ISSN 2249-9571. DOI: 10.52403/ijhsr.20220635 [Consulta: 27 setembre 2024].
* ↑ Deng, S; Lei, W; de Hoog, GS; Yang, L; Vitale, RG; Rafati, H; Seyedmousavi, M; Tolooe, A; van der Lee, H; et al «Combination of Amphotericin B and Terbinafine against Melanized Fungi Associated with Chromoblastomycosis» (en anglès). Antimicrob Agents Chemother, 2018 Maig 25; 62 (6), pp: e00270-18. PMID: 29581111. DOI: 10.1128/AAC.00270-18. PMC: 5971613 [Consulta: 5 agost 2024].
* ↑ Leiro, V; Fernández Pardal, P; Piñero, O; Coringrato, M; et al «Cromoblastomicosis: abordaje con terapia combinada» (en castellà). Actual Sida Infectol, 2023 Ag-Nov; 31 (112), pp: 91-97. ISSN 2718-7845. DOI: 10.52226/revista.v31i112.164 [Consulta: 14 setembre 2024].
* ↑ Huang, XW; Xu, MN; Dai, SQ; Zeng, K; Li, L «Case Report: Short-Term Application of Topical Imiquimod Is Practical for Chromoblastomycosis» (en anglès). Am J Trop Med Hyg, 2021 Set 27; 105 (6), pp: 1696-1697. PMID: 34583329. DOI: 10.4269/ajtmh.21-0735. PMC: 8641331 [Consulta: 5 agost 2024].
* ↑ Sperb Antonello, V; Campos Appel da Silva, M; Cambruzzi, E; Kliemann, DA; et al «Treatment of severe chromoblastomycosis with itraconazole and 5-flucytosine association» (en anglès). Rev Inst Med Trop Sao Paulo, 2010 Nov-Des; 52 (6), pp: 329-331. ISSN 1678-9946. DOI: 10.1590/s0036-46652010000600008. PMID: 21225217 [Consulta: 2 novembre 2024].
* ↑ Belda Junior, W; Domingues Passero, LF; Heleno Chagas de Carvalho, C; Rubiano Mojica, PC; Andrade Vale, P «Chromoblastomycosis: New Perspective on Adjuvant Treatment with Acitretin» (en anglès). Diseases, 2023 Nov 8; 11 (4), pp: 162. ISSN 2079-9721. DOI: 10.3390/diseases11040162 [Consulta: 5 octubre 2024].
* ↑ Solalinde, L; Di Martino, B; Rodriguez Masi, M; Knopfelmacher, O; Bolla de Lezcano, L «Tratamiento de la cromomicosis bilateral con pulsos de itraconazol» (en castellà). Act Terap Dermatol, 2008 Gen, 31, pp: 44-47. ISSN 0326-8578 [Consulta: 6 novembre 2024].
* ↑ Logan, C; Singh, M; Fox, N; Brown, G; Krishna, S; Gordon, K; et al «Chromoblastomycosis Treated With Posaconazole and Adjunctive Imiquimod: Lending Innate Immunity a Helping Hand» (en anglès). Open Forum Infect Dis, 2023 Mar 14; 10 (4), pp: ofad124. PMID: 37035498. DOI: 10.1093/ofid/ofad124. PMC: 10077821 [Consulta: 6 agost 2024].

## Bibliografia

* Gaviria-Giraldo, Claudia M.; Cardona-Castro, Nora. Esporotricosis y cromoblastomicosis: revisión de la literatura (en castellà). Rev CES Medicina, 2017; 31 (1), pp: 79-91. ISSN 2215-9177. DOI 10.21615/cesmedicina.31.1.8 [Consulta: 7 novembre 2024].
* Bombassaro, Amanda; Schneider, Gabriela X.; Costa, Flávia F.; Ribas Leão, Aniele C.; et al Genomics and Virulence of Fonsecaea pugnacius, Agent of Disseminated Chromoblastomycosis (en anglès). Front Genet, 2020 Ag 4; 11, pp: 822. PMID: 32849816. DOI 10.3389/fgene.2020.00822 [Consulta: 6 setembre 2022].
* de Castro Lima Santos, Daniel Wagner; Aparecida Vicente, Vânia; Almir Weiss, Vinicius; Sybren de Hoog, Gerrit; et al. Chromoblastomycosis in an Endemic Area of Brazil: A Clinical-Epidemiological Analysis and a Worldwide Haplotype Network (en anglès). J Fungi (Basel), 2020 Oct 3; 6 (4), pp: 204. PMID: 33022951. DOI 10.3390/jof6040204 [Consulta: 8 agost 2022].
* Giraldelli, Gabriela A.; Lana Conceição e Silva Baka, Jéssica; Orofino-Costa, Rosane; Piñeiro-Maceira, Juan; et al. In vivo reflectance confocal microscopy, dermoscopy, high-frequency ultrasonography, and histopathology features in a case of chromoblastomycosis (en anglès). PLoS Negl Trop Dis, 2022 Mar 3; 16 (3), pp: e0010226. PMID: 35239668. DOI 10.1371/journal.pntd.0010226 [Consulta: 8 agost 2024].
* Rimet Borges, Jules; Álvares Salum Ximenes, Bárbara; Tandaya Grandi Miranda, Flávia; Bruna Moreira Peres, Giordana; et al. Accuracy of direct examination and culture as compared to the anatomopathological examination for the diagnosis of chromoblastomycosis: a systematic review (en anglès). An Bras Dermatol, 2022 Jul-Ag; 97 (4), pp: 424-434. PMID: 35643736. DOI 10.1016/j.abd.2021.09.007 [Consulta: 8 agost 2022].
* Assefa, Wubshet; Sinatayehu, Rahel; Sendeku, Mathias Amare; Dires, Melaku. Chromoblastomycosis: delayed diagnosis with extensive cutaneous lesions (en anglès). Int J Infect Dis, 2023 Jun; 131, pp: 50-52. PMID: 36972782. DOI 10.1016/j.ijid.2023.03.040 [Consulta: 20 juny 2024].
* Rao, Angoori Gnaneshwar; Marepally, Naresh; Sindhu, Vsvn; Vangala, Sreeja; Bujagouni, Sindhuja; Boppireddy, Pranaya; et al. Chromoblastomycosis Presenting with Sporotrichoid Distribution and Bony Destruction: A Rare Presentation (en anglès). Indian J Dermatol, 2023 Jul-Ag; 68 (4), pp: 450-454. PMID: 37822400. DOI 10.4103/ijd.ijd_664_22 [Consulta: 30 setembre 2024].
* Lau, William C.; Damji, Yasin; Orlowski, Gregory M. An unusually subtle presentation of chromoblastomycosis (en anglès). JAAD Case Rep, 2023 Ag 3; 40, pp: 11-13. PMID: 37675069. DOI 10.1016/j.jdcr.2023.07.029 [Consulta: 22 juliol 2024].
* Shi, Dongmei; Yang, Zhiya; Liao, Wanqing; Liu, Chen; Zhao, Liang; Su, Huilin; et al. Galleria mellonella in vitro model for chromoblastomycosis shows large differences in virulence between isolates (en anglès). IMA Fungus, 2024 Mar 8; 15 (1), pp: 5. PMID: 38454527. DOI 10.1186/s43008-023-00134-5 [Consulta: 21 setembre 2024].

## Enllaços externs

* ¿Qué es la cromomicosis?: Síntomas, causas y cómo tratar la enfermedad La Vanguardia. 2019 Jul (en castellà)
* Chromoblastomycosis McKee, PH. 2019 Oct (en anglès)
* Cromomicosis Sampedro, J. 2020 Maig (en castellà)